Limau purut

Limau purut (; ngaran saintifik: C. hystrix) nopo nga iso susumuni sitrus i pourias mantad koiyonon-koiyonon miagal tropika Asia Tenggara om selatan China, i ointutunan moyo koinan-inano do tua limau dii kikulit aparad om miagal kibabag.

Asaru iti oguno id suang nansakan om nogi pongusapan koubasan id Asia Tenggara, miak pati tua diti milo gunoon montok momonsoi miak wowongion.

 Botani 
Susunion diti nopo nga kiguas puun okodoi om kinawas kokiikiro mantad 2-12 meter miampai watang-watang dii osiriba ii poingkilong om kirugi dii atarom. Roun nopo do susumuni diti nga modtoroiso tikid helai om kibontuk numbur walu miampai warana otomou dii otuong ii alamou soira kotuo,poposoliwan nogi wongi dii owongi soira do maan pisoso.

Okodoi o tua diti soira aasil miampai diameter amu katalib 2 sm,om kikulit dii akapal om aparad "purut".

 Kogunoon 
 Id Suang Nansakan 
Roun-roun limau purut nopo diti nga oponsolid suang nansakan id Thailand (miagal ko nam phrik om tom yam), Kemboja, Nusantara poinsuang nogi Malaysia om Indonesia (loloobi id tulun kogumuan do Jawa om Bali) om Myanmar.

Kulit nopo tua limau purut diti nogi nga milo silihon do rampa dii apangkal id suang kari Thai.

 Kogunoon Suai 
Tua limau purut milo pisoson montok mongisu do tobuk gisom obirisi om ahamouom kasaga' mongubat karakas.

Roun-roun nogi do limau purut diti nga milo gunoon montok panagak tawau dii osonong masaan do modsu toi ko' popowongi tongus id linimput.

 Rujukan 

Limau purut